
K I V O N A T
a 2026. február 18-án megtartott Képviselő-testületi ülés
jegyzőkönyvéből



18/2026. sz. Képv. test. hat.
Gyógyfürdő üzletág adásvétele

HATÁROZAT 

A Képviselő-testület

1. egyetért azzal, hogy Kiskőrös Város Önkormányzata megvásárolja az IMPERIÁL-HOLDING Kereskedelmi és Szolgáltató Kft. gyógyászati tevékenység (gyógymasszázs, gyógytorna, hydroterápia, balneoterápia mint közfinanszírozott, fizioterápia-gyógytorna, gyógytorna, mint nem közfinanszírozott) folytatására engedélyezett üzletágat, a határozat-tervezet mellékletét képező üzletág átruházási szerződésben foglalt feltételekkel és a tevékenység folytatásához szükséges ingó és ingatlanokkal gépészeti, műszaki berendezésekkel, engedélyekkel, használati jogokkal, a 3. és a 4. sz. termálkút Kft. tulajdonát képező tulajdoni részével 288.000.000,- Ft, azaz Kettőszáznyolcvannyolcmillió forint vételárért. 
1. felhatalmazza a polgármestert az határozat mellékletét képező üzletág átruházási szerződés aláírására, a kapcsolódó jognyilatkozatok megtételére, az ingatlanok tulajdonjogának ingatlan-nyilvántartásban történő átvezetésére.
1. felhatalmazza a polgármestert az egészségügyi szolgáltatás nyújtására jogosító működési engedély átvételének engedélyezése tárgyában a Bács-Kiskun Vármegyei Kormányhivatal Kalocsai Járási Hivatal Járási Népegészségügyi Osztálya, valamint a Nemzeti Egészségbiztosítási Alapkezelő előtti eljárás lefolytatására, a kapcsolódó jognyilatkozatok megtételére.

